35 
fyldt af Sand. Et overmåde smukt Bygningsforhold viser dens Til¬ 
pasning til disse Naturforhold. Fra Randen af Åbningerne udgår 
nogle Processer, der grener sig stærkt og dækker hele Åbningen 
ganske tæt; der bliver således ingen Mulighed for, at Sandskornene 
kan komme ind i Siphonerne. Det viser sig da også, at Dyrets 
Tarmkanal kun indeholder Detritus; af Sandet kommer kun de 
allerfineste Partikler ind. 
Udfra mit Kendskab til de omtalte Dyreformers Forekomst på 
slige Lokaliteter søgte jeg at finde noget tilsvarende på den jydske 
Vestkyst. Selvfølgelig kunde man ikke vente Hippa eller nogen 
nær Slægtning af den, da den eneste europæiske Form af Familien 
Hippidæ, Middelhavsformen Albuneci symnista Fabr., ikke er kendt 
fra de europæiske Atlanterhavskyster. Derimod kunde man mulig¬ 
vis finde Corystes cassivelaunus Penn , som lever på lignende Vis 
og lejlighedsvis kan findes indenfor Tidevands-Zonen på de engelske 
Kyster. J ) Også Donax vittatus kunde ventes, da dens Skaller findes 
almindeligt langs vore Vesterhavskyster, og den er almindelig på de 
britiske Kyster. Der kunde vel også være Håb om at finde Anne- 
lider levende på samme Måde som iagttaget i Troperne. 
Til en Begyndelse skuffedes mine Forventninger fuldstændig. 
Intetsteds lykkedes det mig at påvise Donax i Brændingszonen på 
vore Sandstrandskyster, og den er heller ikke tidligere fundet der 
levende. I Efteråret 1919 fandt Mag. sc. P. Kramp levende Ex- 
emplarer af den på Sandrevlen på Skagens Rev i en Dybde af 
kun 1—2 m. Der er da Sandsynlighed for, at den virkelig vil 
kunne findes her indenfor det Bælte, der tørlægges ved allerstær¬ 
keste Lavvande, men i Almindelighed synes den ikke at gå så 
højt op ved vore Kyster. Dette kunde måske tænkes at bero på, 
at Temperaturen er for lav for den ved Vintertid. 
Mere overraskende var det mig dog, at jeg ingen Annelider 
kunde finde, som levede her på samme Måde som ved de tropiske 
og australske Kyster. Vel fandtes en mindre grønlig Polychæt i 
ret betydelig Antal, siddende lodret i Sandet, uden Rør; men jeg 
kunde ikke se, at den levede på samme Måde som de tropiske 
Former, gribende de med de tilbagegående Bølger medførte Nærings- 
*) W. G ars tang. Contributions to Marine Bionomics. I. The habits and 
respiratory mechanism of Corystes cassivelaunus. Journ. Mar. Biol. Assoc. 
IV. 1897. p. 223. 
3* 
